[{"text_idx": "#000003", "text": "Ma\u0308rtsis ootamatult katkenud vo\u0303istlussari \"Klassikata\u0308hed\" naaseb eetrisse 13. septembril. Noorte muusikute vo\u0303istuma\u0308ngimisele saab kaasa elada kolmel pu\u0308hapa\u0308eval algusega kell 18.45 Eesti Televisioonis ja Klassikaraadios."}, {"text_idx": "#000004", "text": "Ees on kaks eripalgelist vo\u0303istlusvooru ning finaal. \"Klassikata\u0308htede\" sa\u0308rav kulminatsioon \u2013 finalistide galakontsert koos Eesti Riikliku Su\u0308mfooniaorkestriga - toimub Tallinnas ja Tartus samuti su\u0308gisel."}, {"text_idx": "#000005", "text": "Veebruaris alustanud kaheksast muusikust on vo\u0303istlustules veel kuus, kes ko\u0303ik po\u0303levad ka\u0308rsitusest omavahelise mo\u0303o\u0303duvo\u0303tmisega lo\u0303puni minna. Ku\u0308sisime, kuidas noortel kriisiaeg mo\u0308o\u0308dus ning mida kasulikku omaette olemise na\u0308dalad neile andsid."}, {"text_idx": "#000006", "text": "Helsingis Sibeliuse Akadeemias o\u0303ppiv viiuldaja Triinu Piirsalu nautis perega koos veedetud aega, milleks kodust eemal viibides polnud ammu vo\u0303imalust olnud. \"Kriisiaja algus oli ku\u0308ll raske - a\u0308kitselt polnud enam mingeid kuupa\u0308evi ja ta\u0308htaegu. Tuli va\u0308ga suur pingelangus, millest oli raske va\u0308lja saada. Kuid mida aeg edasi, seda rohkem sain aru, et nu\u0308u\u0308d on to\u0303esti aeg iseendasse vaadata ja perega olla. Sellisel veidral ja keerulisel ajal tuleb u\u0308ksteist vo\u0303imalikult palju toetada\", ra\u0308a\u0308gib Triinu. Pilli harjutamine ka\u0308is omasoodu ja erialatunnid toimusid \u2013 nagu paljudel, u\u0308le interneti. \"Kuigi see on va\u0308ga hea lahendus, tunnen siiski puudust pa\u0308ris kontakttundidest ja koosmusitseerimisest, ra\u0308a\u0308kimata kontsertidest\", tunnistab ta."}, {"text_idx": "#000008", "text": "Saksamaal klarnetio\u0303pinguid ja\u0308tkav Mirjam Avango tunnistab, et on saanud tegeleda asjadega, milleks tavaliselt aega nappis \u2013 lugeda, maalida, looduses viibida ja isegi viiulit harjutada. \"Selle omaette veedetud aja jooksul olen avastanud endas ku\u0308lgi, millest mul aimugi polnud. Loodetavasti aitab see lisaaeg ja\u0308rgnevates saadetes veelgi paremaid esitusi pakkuda\", usub Mirjam."}, {"text_idx": "#000009", "text": "Nooruke pianist Ta\u0308he-Lee Liiv kasutas kriisiaega enneko\u0303ike harjutamiseks. \"O\u0303ppisin uut kava ja saatsin oma o\u0303petajatele salvestusi kuulata. Zoom'is toimusid regulaarselt klaveritunnid Ivari Iljaga\", ra\u0308a\u0308gib Ta\u0308he-Lee. Klaverima\u0308ngu, veebikooli ja jooksmise ko\u0303rval on ta jo\u0303udnud tegeleda maalimisega ja avastanud enese jaoks vene klassikalise kirjanduse. \"O\u0303nneks elan mere a\u0308a\u0308res ja saan ka\u0308ia o\u0303htuti pa\u0308ikeseloojangut vaatamas. Siiski igatsen oma so\u0303pru ja loodan juba varsti ma\u0308ngida ka teiste klaverite peal, peale selle, mis mul kodus on\", u\u0308tleb Ta\u0308he-Lee."}, {"text_idx": "#000010", "text": "Tallinna Muusikakeskkoolis klassikalist kitarri o\u0303ppiv Helin Hallik tunnistab, et kriis ja sellega kaasnev kodus pu\u0308simine mo\u0308o\u0308dus tema jaoks to\u0303usude ja mo\u0303o\u0303nadega. \"Olles va\u0308ga aktiivne ja seltsiv inimene, osutus mulle ko\u0303ige raskemaks eemaldumine la\u0308hedastest. Muidugi sai peetud lausa mitu virtuaalpidu, aga ekraan ei asenda mitte kuidagi inimeste la\u0308hedust\", kinnitab Helin. Ootamatul sundpuhkusel oli siiski ka helgem pool. \"Sain vo\u0303imaluse avastada oma kallist kodulinna Keilat ja selle u\u0308mbrust, veeta aega iseendaga ning lisaks pillima\u0308ngule tegeleda ka oma teiste meelistegevustega - kokkamise, jooga ja kunstiga\", lisab Helin."}, {"text_idx": "#000012", "text": "\"Klassikata\u0308htede\" 13. septembril eetrisse jo\u0303udvas otsesaates tuleb vo\u0303istlejatel astuda \"raamist va\u0308lja\" - proovile pannakse noorte talentide vo\u0303ime teha koosto\u0308o\u0308d teise kunstivaldkonna esindajatega. Samuti tuleb puhuda uus helivaim sisse filmiklassika tuntud stseenidele."}, {"text_idx": "#000014", "text": "Saates \"Hommik Anuga\" kohtusid neli \"Klassikata\u0308htede\" vo\u0303itjat"}, {"text_idx": "#000015", "text": "Vaata koos ootamatu partneriga tehtud esitusi"}, {"text_idx": "#000016", "text": "Vaata esitusi. Klassikata\u0308hed na\u0308itasid oma virtuoosset taset"}, {"text_idx": "#000017", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000018", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]